
बाढी तथा मानवीय संकटसम्बन्धी दैनिक कार्य अपडेट
मिति: २०८३ भदौ २९ गते / 14 September 2026
1. विपद् प्रभावित क्षेत्रमा विपद् प्रतिकार्य सम्बन्धित कार्य गर्नका लागि अन्तराष्ट्रिय गैरसरकारी संस्थाहरूलाई सहजीकरण
विपद् प्रभावित क्षेत्रमा विपद् प्रतिकार्य सम्बन्धित कार्य गर्नका लागि अन्तराष्ट्रिय गैरसरकारी संस्थाहरूलाई छोटो प्रक्रियाबाट सम्झौता गर्न मिति २०८३ असोज १५ सम्मका लागि समाजकल्याण परिषद्‌बाटै परियोजना सम्झौता गर्न सकिने गरी निर्णय भएअनुसार २०८३ भाद्र २९ गते थप ८ वटा परियोजना (कुल बजेट रू ११ करोड २ लाख ३ हजार ३२०) स्वीकृत गरिएको छ। यससँगै भाद्र १५ देखि २९ गतेसम्म १३७ वटा संस्थाको १४० वटा नयाँ परियोजना स्वीकृति तथा २ वटा संस्थाको परियोजना संशोधन गरिएको छ। नयाँ परियोजना र परियोजना संशोधन गरी कुल बजेट रु १ अर्ब १३ करोड ८ लाख ६४० बराबरको परियोजना विपद् प्रभावित क्षेत्रमा कार्य गर्ने गरी स्वीकृत भएको छ।
2. [bookmark: _GoBack]विपद् प्रभावितहरूलाई विपद् प्रभावित क्षेत्रमा गैरसरकारी संस्थाबाट राहत सामग्री परिचालन
1) अन्तर्राष्ट्रिय गैरसरकारी संस्थाबाट प्राप्त सहयोगः समाज कल्याण परिषद्‌बाट प्राप्त विवरण अनुसार हालसम्म ५९ वटा अन्तर्राष्ट्रिय गैरसरकारी संस्थाले कुल रू. ४२ करोड २० लाख ६५ हजार ६७ बराबरको राहत सामग्री सहयोग गरेका छन्। हालसम्म अन्तर्राष्ट्रिय गैरसरकारी संस्थाले नगद रू. ४ करोड ६४ लाख २ हजार ६६९ प्रधानमन्त्री दैवी प्रकोप उद्धार कोष र प्रधानमन्त्री राहत कोषमा रकम जम्मा गरेका छन्।
2) राष्ट्रिय गैरसरकारी संस्थाबाट प्राप्त सहयोगः हालसम्म ३७ वटा राष्ट्रिय गैरसरकारी संस्थाले कुल रू. १९ करोड ५६ हजार ८१८ बराबरको सहयोग गरेका छन्। यसका साथै, राष्ट्रिय गैरसरकारी संस्थाहरूबाट हालसम्म नगद रू. ३ करोड १ लाख ८ हजार ८१८ प्रधानमन्त्री राहत कोषमा जम्मा भएको छ। 

